**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2020-12-14 Nr. TAR-111

Posėdžio data 2020-12-09. Pradžia 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

17. SVARSTYTA. Biudžetinės įstaigos Klaipėdos futbolo sporto mokyklos pertvarkymas.

Pranešėja – J. Ceplienė. Pažymi, kad sprendimo projekto rengimą paskatino Klaipėdos miesto savivaldybės tarybos 2020 m. spalio 29 d. sprendimas Nr. T2-241 „Dėl sutikimo pertvarkyti biudžetinę įstaigą Klaipėdos futbolo mokyklą į viešąją įstaigą“. Šiuo sprendimu reglamentuota, kad biudžetinė įstaiga Klaipėdos futbolo sporto mokykla į viešąją įstaigą Klaipėdos futbolo mokykla yra pertvarkoma iki 2021 m. kovo 31 d.

R. Taraškevičius sako, kad nuostatuose yra neaiškumo dėl dalininkų.

E. Simokaitis sako, kad iki Tarybos posėdžio apsvarstys nuostatus dėl dalininkų (44 p.).

S. Budinas teigia, kad viešajai įstaigai suteikiame išskirtines teises, tačiau įstaiga turėtų užsiimti vaikų ugdymu, o ne pastatų priežiūra ir eksploatacija.

R. Taraškevičius sako, kad Savivaldybės administracija galėtų iki Tarybos posėdžio išaiškinti apie tolimesnį bazės valdymą.

S. Budinas prašo iki Tarybos posėdžio pateikti informaciją (planą), kas bus daroma su kitu sporto infrastruktūros turtu ir centralizuotu valdymu.

NUTARTA:

17.1. Pritarti pateiktam sprendimo projektui (bendru sutarimu).

17.2. Iki tarybos posėdžio pateikti informaciją, kaip bus valdomas įstaigos turtas.

Posėdžio pirmininkas Aidas Kaveckis

Posėdžio sekretorė Lietutė Demidova